№ КГД-18-3-12/3363-ВН от 09.02.2026

**«Салық салу объектілерін және (немесе) салық салуға байланысты объектілерді жанама әдіспен айқындау қағидаларын бекіту туралы» Қазақстан Республикасы Қаржы министрінің 2025 жылғы**

**28 қазандағы № 631 бұйрығына өзгеріс енгізу туралы» Қазақстан Республикасының Қаржы министрінің бұйрық жобасын** (бұдан әрі – Жоба) **қабылдаудың ықтимал қоғамдық-саяси, құқықтық,**

**ақпараттық және өзге де салдарларын**

**БАҒАЛАУ**

**1. Қоғамдық-саяси салдарларды бағалау:**

Жоба халықтың кең ауқымының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Жоба шаруашылық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсер етеді.

Жобаны қабылдау қоғамда әлеуметтік шиеленіс немесе наразылық туғызбайды. Керісінше, ол салықтық әкімшілендіру үдерісін жетілдіруге және салықтар мен бюджетке төленетін басқа да міндетті төлемдерді төлеуден жалтаратын тұлғаларға қатысты уақтылы шаралар қабылдауға бағытталған, бұл мемлекеттік институттарға деген сенімді нығайтуға және әділ бәсекелестікті қамтамасыз етуге ықпал етеді.

**2. Құқықтық салдарларды бағалау:**

Жоба Қазақстан Республикасының Салық кодексінің 173-бабының 5-тармағына сәйкес әзірленген және жеке тұлғалардың салық салу объектілерін және (немесе) салық салумен байланысты объектілерін айқындау үшін жанама әдісті қолдану тәртібін нақтылауға бағытталған.

Құқықтық реттеу қажетті әрі негізді болып табылады, өйткені Жоба жеке тұлғалардың кірістерін және салық салу объектілерін жанама әдіспен айқындау тәртібін нақтылау мен жетілдіруге бағытталған.

Жоба салық төлеушілер үшін қосымша міндеттерді көздемейді, керісінше, жеке тұлғаның жанама әдіспен салық салуға жататын кірістерін айқындау қағидаларын белгілейді.

**3. Ақпараттық салдарларды бағалау:**

Жобаның ақпараттық салдары орташа деп бағаланады, себебі Жоба жеке тұлғалардың кірістерін және салық салу объектілерін жанама әдіспен айқындау тәртібін жетілдіру мақсатында әзірленген. Бұл салықтық тәуекелдерді уақтылы анықтауға, жеке тұлғаларға қатысты салықтық әкімшілендірудің тиімділігін арттыруға, қашықтан мониторингті жүзеге асыруға мүмкіндік береді және нәтижесінде бюджетке түсетін түсімдер көлемінің ұлғаюына әкеледі.

Сонымен қатар, Жоба резонансты болып табылмайды, қажет болған жағдайда баспасөз хабарламасы ұсынылатын болады.

**4. Өзге салдарларды бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Ұсынылған өзгерістер нормаларды техникалық нақтылауға бағытталған және қандай да бір ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасының**

**Қаржы министрі М. Такиев**

**Согласовано**

09.02.2026 12:16 Мурзагалиева Лаззат Имангельдиевна

09.02.2026 13:02 Кусаинова Дина Кабдылманаповна

