№ КГД-18-3-12/3363-ВН от 09.02.2026

**«Салық салу объектілерін және (немесе) салық салуға байланысты объектілерді жанама әдіспен айқындау қағидаларын бекіту туралы» Қазақстан Республикасы Қаржы министрінің 2025 жылғы**

**28 қазандағы № 631 бұйрығына өзгеріс енгізу туралы»**

**Қазақстан Республикасының Қаржы министрі бұйрығының жобасына** (бұдан әрі – Жоба)

**түсіндірме жазба**

**1.** **Әзірлеуші мемлекеттік органның атауы.**

Қазақстан Республикасының Қаржы министрлігі.

**2**. **Жобаны қабылдау негіздері – Қазақстан Республикасы ратификациялаған халықаралық шарттардың, Қазақстан Республикасы қатысушысы болып табылатын халықаралық ұйымдардың шешімдерінің, Президенттің, Президент Әкімшілігі Басшылығының, Үкіметтің және Үкімет Аппаратының хаттамалық және өзге де тапсырмаларына, сондай-ақ өзге де қабылдау қажеттілігіне сілтеме жасай отырып.**

Жоба Қазақстан Республикасының Салық кодексінің 173-бабының 5-тармағына сәйкес әзірленді.

**3. Нормативтік құқықтық акт жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссия шешімінің көшірмесі түсіндірме жазбаға міндетті түрде қоса беріледі).**

Жобаны қабылдау республикалық бюджеттен қаржы қаражатын бөлуді талап етпейді.

**4. Нормативтік құқықтық акт жобасын қабылдау нәтижесінде туындайтын әлеуметтiк-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Жобаны қабылдау әлеуметтік-экономикалық құқықтық және (немесе) өзге де салдарға әкелмейді, сондай-ақ ұлттық қауіпсіздікті қамтамасыз етуге әсер етпейді.

**5**. **Күтілетін нәтижелердің нақты мақсаттары мен мерзімдері.**

Жобаның мақсаты – жеке тұлғалардың кірістерін және салық салу объектілерін жанама әдіспен айқындау тәртібін жетілдіру, мемлекеттік кірістер органдарының жеке тұлғаларға қатысты салық салу объектілерін және (немесе) салық салумен байланысты объектілерді жанама әдіспен айқындау тәртібін белгілеу, сондай-ақ жанама әдіспен салық салуға жататын жеке тұлғаның табысын айқындау қағидаларын бекіту болып табылады.

Жобаның күтілетін нәтижесі – салықтық тәуекелдерді уақтылы анықтау, жеке тұлғаларға қатысты салықтық әкімшілендірудің тиімділігін арттыру, бұл қашықтықтан мониторингті жүзеге асыруға мүмкіндік береді және нәтижесінде бюджетке түсетін түсімдер көлемінің ұлғаюына әрі көлеңкелі экономиканың үлесінің қысқаруына алып келеді.

**6.** **Жобада көзделген нормативтік құқықтық акті қабылданған жағдайда заңнаманы осы актіге сәйкестендіру қажеттілігі (басқа құқықтық актілерді қабылдау не қолданыстағы актілерге өзгерістер және/немесе толықтырулар енгізу қажеттілігін көрсету) немесе ондай қажеттіліктің болмауы.**

Қажет етпейді.

**7.** **Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акт жобасын қолданысқа енгізуге байланысты жеке кәсіпкерлік субъектілерінің шығындарын төмендетуді және (немесе) ұлғайтуды растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындардын төмендетуіне және (немесе) ұлғайтуына әкелмейді.

**Қазақстан Республикасының**

**Қаржы министрі М. Такиев**

**Согласовано**

09.02.2026 12:16 Мурзагалиева Лаззат Имангельдиевна

09.02.2026 13:02 Кусаинова Дина Кабдылманаповна

